**Zmluva o hlavnom kontrolórovi viacerých obcí**

**na úseku výkonu kontrolnej činnosti**

Obec **Diaková**, zastúpená starostom obce Bc. Róbertom Ivaškom

IČO: 00648370

a

Obec **Dolný Kalník**, zastúpená starostkou Ivetou Balšiankovou

IČO: 00648361

a

Obec **Dražkovce**, zastúpená starostkou obce Vierou Šalagovou

IČO: 00316628

a

Obec **Košťany nad Turcom**, zastúpená starostom obce

Ing. Mariánom Bunganičom, IČO: 00316741

a

**Obec Malý Čepčín,** zastúpená starostkou obce Ing. Miroslavou Sumkovou

IČO: 00316784

a

Obec **Podhradie**, zastúpená starostom obce Ing. Bohuslavom Bellom

IČO: 00316831

a

Obec **Valča**, zastúpená starostkou obce JUDr. Máriou Ondráčkovou

IČO: 0031702

a

Obec **Veľký Čepčín**, zastúpená starostkou obce Janou Boďovou

IČO: 00648817

/ďalej len účastníci zmluvy/

v záujme kvalitného zabezpečenia kontrolnej činnosti v dotknutých  obciach v zmysle § 18b a § 20a ods. 1 zákona č. 369/1990 Zb. o obecnom zriadení v znení neskorších právnych predpisov sa účastníci zmluvy dohodli na výkone kontrolnej činnosti **hlavnou kontrolórkou viacerých obcí.**

Zmluva sa viaže na výkon funkcie hlavnej kontrolórky **Ing. Janky Jesenskej**

zvolenej do funkcie v obciach, ktoré sú účastníkmi zmluvy.

Voľba v každej obci prebehla v časovom období marec – jún 2015 a vo februári 2016 a v každej obci má schválený úväzok. Každá obec uzatvorila s hlavnou kontrolórkou pracovnú zmluvu a dojednala si v nej vlastné podmienky.

**I. Časový harmonogram kontrolnej činnosti**

1. Časový harmonogram kontrolnej činnosti je stanovený individuálne po dohode starostov a hlavnej kontrolórky obcí tak, aby pracovná doba hlavného kontrolóra bola rozvrhnutá rovnomerne v rozsahu pracovného úväzku a vytvárala tak priestor na vykonávanie plánovaných kontrol.

2. V prípade kolízií medzi zasadnutiami obecných zastupiteľstiev jednotlivých obcí je na zvážení hlavnej kontrolórky, ktorého z nich sa zúčastní /napr. podľa závažnosti ňou predkladaného materiálu, závažnosti bodov rokovania/ Neúčasť na inom zasadnutí bude považovaná za ospravedlnenú.

3. Účastníci zmluvy umožnia v rámci pracovnej doby spoločnej hlavnej kontrolórke jej ďalšie vzdelávanie a rozvoj kontrolných zručností, a to jej účasť na vybraných vzdelávacích aktivitách, pri zohľadnení jej potrieb a požiadaviek. V tejto súvislosti môže využívať prednostne školenia RVC Martin, ktorého sú dotknuté obce členmi.

**II. Spoločné náklady výkonu činnosti a ich financovanie**

1. Účastníci zmluvy sa dohodli, že všetky mzdové a s nimi súvisiace náklady si každý účastník zmluvy hradí z vlastného rozpočtu.
2. Spoločnými nákladmi pre účely tejto zmluvy sú:

- náklady na vzdelávanie ,

- cestovné náhrady na vzdelávanie

- odborná literatúra

- členské príspevky v Združení hlavných kontrolórov.

1. Na spoločných nákladoch sa účastníci zmluvy podieľajú nasledovne:

Diaková – 6 %

Dolný Kalník- 3%

Dražkovce – 16%

Košťany nad Turcom – 22%

Malý Čepčín – 9 %

Podhradie- 11 %

Valča- 28 %

Veľký Čepčín- 5%

Základom pre výpočet % podielu bol počet obyvateľov podľa aktuálnych štatistických údajov k 1.1.2015 /viď. príloha č. 1/.

4. Refundáciu spoločných nákladov bude účastníkom zmluvy fakturovať

obec Valča najneskôr do 10. decembra príslušného rozpočtového roka.

Dotknuté obce sa zaväzujú, že úhradu uskutočnia najneskôr

do 20. decembra príslušného rozpočtového roka.

**III. Vymedzenie času, na ktorý sa zmluva uzatvára**

1. Zmluva sa uzatvára na dobu určitú a je platná počas doby výkonu funkcie hlavného kontrolóra v príslušnej obci p. Ing. Jankou Jesenskou.
2. Dňom ukončenia výkonu funkcie hlavného kontrolóra v niektorej obci, ktorá je účastníkom zmluvy, má sa za to, že príslušná obec od zmluvy odstúpila.
3. **Záverečné ustanovenia**

1. V prípadoch, ktoré nie sú touto zmluvou vymedzené, sa spolupráca obcí riadi zásadami zákonnosti a vzájomnej výhodnosti. Obce majú pri vzájomnej spolupráci rovnaké postavenie.

2. Táto zmluva nadobúda platnosť dňom podpisu všetkými účastníkmi zmluvy a účinnosť dňom nasledujúcim po dni zverejnenia na web-stránkach obcí.

3. Zmluvu možno meniť alebo doplniť len písomnou formou.

4. Zmluva je vyhotovená v 9 rovnopisoch, pričom každý účastník zmluvy obdrží jedno vyhotovenie a jedno vyhotovenie obdrží hlavná kontrolórka obcí. Všetky vyhotovenia majú platnosť originálu.

5.Účastníci zmluvy si zmluvu riadne prečítali, jej obsahu porozumeli a znak súhlasu ju podpísali.

V Diakovej, dňa ......................................... Bc. Róbert Ivaška

V Dolnom Kalníku, dňa ............................. Iveta Balšianková

V Dražkovciach, dňa ................................... Viera Šalagová

V Košťanoch n. Turcom, dňa ....................... Ing. Marián Bunganič

V Malom Čepčíne, dňa ............................. Ing. Miroslava Sumková

V Podhradí, dňa ............................................. Ing. Bohuslav Bella

Vo Valči, dňa ............................................... JUDr. Mária Ondráčková

Vo Veľkom Čepčíne, dňa ................................ Jana Boďová

Príloha č. 1

|  |  |  |  |
| --- | --- | --- | --- |
| **OBEC** | **Počet obyvateľov** | **Pracovný úväzok hlavnej kontrolórky**  **v príslušnej obci** | **% matematicky**  **zaokrúhlené**  **na celé jednotky** |
| Diaková | 349 | 0,1 | **6** |
| Dolný Kalník | 179 | 0,1 | **3** |
| Dražkovce | 936 | 0,1 | **16** |
| Košťany n. Turcom | 1300 | 0,186 | **22** |
| Malý Čepčín | 535 | 0,1 | **9** |
| Podhradie | 668 | 0,125 | **11** |
| Valča | 1630 | 0,2 | **28** |
| Veľký Čepčín | 245 | 0,084 | **5** |
| spolu | 5 842 | 0,995 | **100** |